avioniker
Store norske leksikon,Samfunn,Utdanning og forskning,Grunnopplæring,Yrkesfaglig utdanning,Elektro- og datateknologifag
Avioniker er en yrkesutøver som arbeider med vedlikehold av fly og helikopter. Avionikerens arbeidsoppgaver består i å planlegge, gjennomføre, vurdere og dokumentere service, vedlikehold og testing av elektriske, elektroniske og digitale komponenter utmontert av luftfartøyet, og elektriske og elektroniske systemer i luftfartøyet.
Utdanning Opplæringen i faget skjer normalt ved tre år i videregående skole og to år i lære i bedrift.  Første året: vg1 Elektro og datateknologi. Andre året: vg2 Flyfag. Tredje året: vg3 Avionikerfag. Deretter jobber man to år som lærling i en bedrift.  Læretiden avsluttes med en fagprøve. Med allsidig praksis i fem år pluss 25 prosent og godkjent teoriprøve/eksamen er det mulig å gå opp til fagprøve som praksiskandidat. Les mer i Store norske leksikon Videregående opplæring i Norge fagopplæring lærling Eksterne lenker Utdanning.no: avioniker